Zapatera
<s>Zapatera je drugi po veličini otok, nakon Ometepea na zapadu Jezera Nikaragva.</s><s>Nalazi se u vlastitom arhipelagu u kom oko njega postoji više od 10 drugih otoka i otočića, a najveći su; Isla del Muerte, Jesús Grandes, El Plátano i El Armado.</s>

<s>Karakteristike
Zapatera administrativno pripada Departmanu Granada, od kopna ga dijeli plitki kanal, koji na najužem dijelu ima 1 km.</s>

<s>Otok ima površinu od 52 km², dug je 11 i širok 7 km.</s><s>Na njemu se nalazi mali štitasti vulkan Zapatera visok 629 metara.</s>

<s>Zapatera ima oblik pravokutnika, ali je vrlo razvedena brojnim malim zaljevima i sa tri stijenovita poluotoka koji se protežu na tri njegova ugla.</s><s>Iako je mali ima brojne potoke, termalne izvore pa čak i jezero (Laguna Zapatera) dijamentra oko 600 metara, koje je prema hipotezama – ostatak drevnog kratera.</s>

<s>Na otoku živi 420 stanovnika koji se bave poljoprivredom.</s>

<s>Iako je u prošlosti korišten kao pašnjak i poprilično deforestriran danas je dobro pošumljen gustom tropskom šumom.</s>

<s>Otok je početkom 1983. proglašen nacionalnim parkom.</s><s>Zapatera je važno arheološko nalazište zbog brojnih artefakata iz pretkolumbovskih vremena, od skulptura petroglifa do keramike kad je bio važan ceremonijalni centar.</s>

<s>Skulpture sa Zapatere najčešće su isklesane od crnog bazalta, prosječno su visoke od 1,10 do 2,25 m, dijamentra do 60 cm.</s><s>Kombinacija su ljudskih i životinjskih formi, pa se pretpostavlja da su to likovi božanstava ili indijanskih poglavica, ratnika i šamana.</s>

<s>Izvori</s>

<s>Vanjske veze 
 Zapatera Island (na portalu Vianica)</s>

<s>Otoci u Nikaragvi</s>

